**Corco Kinalya** (it. Giorgio Chinaglia; 24 yanvar 1947, Karrara, Toskana – 1 aprel 2012[…], Neapol) — İtaliyalı keçmiş futbolçu, hücumçu. Karyerasına İngiltərədə başlayıb. Sonra İtaliyaya köçür və burada ilk bir neçə mövsümü aşağı liqalarda oynayır. 1969-cu ildə "Latsio" klubuna transfer edilir, Roma klubunda iki yüzdən çox oyun keçirdib. "Latsio" ilə 1973/74 mövsümündə İtaliya çempionluğunu qazanır və çempionatın bombardiri olur. Karyerasının ikinci yarısını dörd dəfə Şimali Amerika Futbol Liqasını qazandığı "New York Cosmos" klubunda keçirdib.

254 oyunda (pley-off da daxil olmaqla) 242 qol vuraraq Şimali Amerika Futbol Liqası tarixinin ən yaxşı bombardiridir. 2000-ci ildə ABŞ Futbol Şöhrət Salonuna düşur və eyni zamanda "Latsio" tarixinin ən böyük oyunçusu hesab edilir. Karyerasını başa vurduqdan sonra idman funksioneri kimi çalışıb. Bir neçə dəfə iqtisadi cinayətlərə görə mühakimə olunub.

Bioqrafiya
----------

Corco Kinalya 1947-vi ildə kasıb bir Toskaniyalı ailəsində doğulub. İkinci Dünya müharibəsindən sonra İtaliyada iqtisadi problemkərin yaranmasına görə ailəsi Uelsə köçur. Balaca Corco İtaliyada nənəsi ilə qalır. Ancaq 1955-ci ildə o ailəsinin arxasında Britaniyaya gedir.

Karyerası
---------

### Suonsi Taun

Britaniyada böyuduyu üçun ilk klubu Britaniyanın "Suonsi Taun" klubu olur. Ancaq daha əvvəl onunla "Kardiff Siti" klubu maraqlanır, lakin Corco kluba baxışa getməkdən imtina edir. Sonra "Suonsi Taun"dan futbolçuya təklif gəlir və bu təklifi qəbul edərək 1962-ci ildə "Suonsi"nin gənclər komandasına qatılır.

Corco "Suonsi"də ilk dəfə 1964-cü ilin oktyabrında "Rotherham Yunayted" ilə Liqa Kuboku matçında debüt edir və ilk liqa oyununu Fevral ayında "Portsmut" klubuna qarşı keçirir.

1966-cı ildə Kinalya bu klub ilə vidalaşır.

### Masseze

1966-cı ildə Kinalyanın ailəsi İtaliyaya dönur. Bu zaman Kinalya İtaliyadan kənarda peşəkar səviyyədə oynadığı üçün, o vaxtın qanunlarına görə İtaliya Futbol Federasiyası tərəfindən A Seriyasında oynaması 3 illiyinə qadağan edilir. Atası və ailəsinin məsləhəti ilə evlərinin yaxınlığında yerləşən C Seriyası klubu olan "Masseze"yə keçir. Başlanğıcda Kinalya, daha intizamlı İtalyan futboluna alışmağa çətinlik çəksədə tezliklə bura uyğunlaşır. 14 sentyabr 1966-cı ildə gələcək klubu "Latsio" ilə yoldaşlıq görüşündə debut edir. 1967-ci ildə Neapolun "İnternapoli" klubu onu 100 milyon lirəyə satın alır. Kanalya özü bu haqda davada iştirak etdiyi üçun həbsdə olarkən xəbər tutur. .

### İnternapoli

"İnternapoli" komandasında iki mövsum keçirib 66 oyuna 24 qol vurur.

### Latsiyo

1969-cu ildə futbolçu "Latsio"ya transfer edilir və burada 1976-cı ilə kimi oynayaraq, 209 oyunda 99 qol vurur.

* 1974/75 mövsümündə Kinalya1974/75 mövsümündə Kinalya
* 1975-ci ildə Kinalya1975-ci ildə Kinalya

### Nyu Yor Kosmos

1976-cı ildə Kinalya NASL-də çıxış edən "Nyu York Kosmos"a keçir. O zaman karyeralarının son illərində olan Pele, Corc Best, Yohan Kroyff, Gerd Müller kimi futbolçularda burada oynayırdı. 17 may 1976-cı ildə "Kosmos"un heyətində debüt edərək "Los Anceles Aztex"ə qarşı oyuda meydana çıxır. Bu oyunda Kinalya dubla edir, ondan başqa Pele və Kit Eddidə qol vurur və "Kosmos" 6: 0 hsabı ilə qələbə qazanır .

Milli komanda karyerası
-----------------------

 İtaliya milli komandasında.
Kinalyanın "Latsio"dakı uğurlu oyunu onun İtaliya Milli komandasına dəvət edilməsinə səbəb olur. Ferucci Valkarecci onu 1970 Dünya Kuboku üçün heyətə daxil edir .İtaliya Millisində meydanda olduğu 14 oyunda 4 qol vurur.

Karyera Satistikası
-------------------


**Klub Statistikası**| Klub | Mövsum | Liqa | Kubok | Avro Kuboklar | Digər | Toplam |
| --- | --- | --- | --- | --- | --- | --- |
| Oyun | Qol | Oyun | Qol | Oyun | Qol | Oyun | Qol | Oyun | Qol |
| Suonsi Taun | 1964/65 | 1 | 0 | 1 | 0 | - | - | - | - | 2 | 0 |
| 1965/66 | 4 | 1 | 0 | 0 | - | - | - | - | 4 | 1 |
| Toplam | 5 | 1 | 1 | 0 | 0 | 0 | 0 | 0 | 6 | 1 |
| Masseze | 1966/67 | 32 | 5 | 0 | 0 | - | - | - | - | 32 | 5 |
| Toplam | 32 | 5 | 0 | 0 | 0 | 0 | 0 | 0 | 32 | 5 |
| İnternapoli | 1967/68 | 31 | 10 | 0 | 0 | - | - | - | - | 31 | 10 |
| 1968/69 | 35 | 14 | 0 | 0 | - | - | - | - | 35 | 14 |
| Toplam | 66 | 24 | 0 | 0 | 0 | 0 | 0 | 0 | 66 | 24 |
| Latsiyo | 1969/70 | 28 | 13 | 1 | 0 | 2 | 2 | 7 | 6 | 38 | 21 |
| 1970/71 | 30 | 9 | 3 | 3 | 2 | 2 | 5 | 7 | 40 | 21 |
| 1971/72 | 34 | 21 | 7 | 5 | 0 | 0 | 0 | 0 | 41 | 26 |
| 1972/73 | 30 | 10 | 4 | 1 | 0 | 0 | 3 | 2 | 37 | 13 |
| 1973/74 | 30 | 24 | 8 | 4 | 4 | 6 | 0 | 0 | 42 | 34 |
| 1974/75 | 30 | 14 | 4 | 0 | 0 | 0 | 0 | 0 | 34 | 14 |
| 1975/76 | 27 | 8 | 1 | 0 | 3 | 3 | 0 | 0 | 31 | 11 |
| Toplam | 209 | 99 | 28 | 13 | 11 | 13 | 15 | 15 | 263 | 140 |
| Nyu York Kosmos | 1976 | 21 | 19 | - | - | - | - | - | - | 21 | 19 |
| 1977 | 30 | 24 | - | - | - | - | - | - | 30 | 24 |
| 1978 | 36 | 39 | - | - | - | - | - | - | 36 | 39 |
| 1979 | 33 | 32 | - | - | - | - | - | - | 33 | 32 |
| 1980 | 39 | 50 | - | - | - | - | - | - | 39 | 50 |
| 1981 | 38 | 35 | - | - | - | - | - | - | 38 | 35 |
| 1982 | 38 | 24 | - | - | - | - | - | - | 38 | 24 |
| 1983 | 19 | 19 | - | - | - | - | - | - | 19 | 19 |
| Toplam | 254 | 242 | 0 | 0 | 0 | 0 | 0 | 0 | 254 | 242 |
| Cəmi | 566 | 371 | 29 | 13 | 11 | 13 | 15 | 15 | 621 | 412 |

Oyun Stili
----------

 Kinalya vurduğu qolu qeyd edir
Kinalya öz nəslinin ən yaxşı İtalyan hücumçularından biri sayılır. Futbolçu dəqiq və güclü zərbələri olan sürətli və güclü bir oyunçu olub. Tez-tez İtaliyanın ilk klassik mərkəz hücumçularından biri olaraq adlandırılır. Əvvəlcə onun oyun tərzi İtaliya üçün yeni idi, lakin buna baxmayaraq tanınmış və müvəffəqiyyətli bir hücumçuya çevrilir .

Uğurları
--------

* İtaliya A Seriyası Çempionu: 1973/74
* Alp kubokunun qalibi: 1971
* **Cəmi: 2 kubok**
* Şimali Amerika Futbol Liqasının çempionu ( **4** ): 1977, 1978, 1980, 1982
* **Cəmi: 4 kubok**

### Fərdi

* İtaliya A Seriyasının bombardiri: 1973/74
* İtaliya B Seriyasının bombardiri: 1971/72
* Alp Kubokunun ən yaxşı bombardiri: 1971
* Şimali Amerika Futbol Liqasının Ən Dəyərli Oyunçusu: 1981
* Şimali Amerika Futbol Liqasının Ən Çox qol vuran **oyunçusu (5** ): 1976, 1977, 1978, 1980, 1982
* Şimali Amerika Futbol Liqası tarixinin ən yaxşı bombardiri: 242 qol

İstinad
-------

1. 1 2 3 4  Giorgio Chinaglia // Encyclopædia Britannica (ing.).
2. 1 2  Giorgio Chinaglia // FBref.com (çd.).
3. 1 2  New York Cosmos, Lazio legend Giorgio Chinaglia dies at 65.
4. ↑  "Arxivlənmiş surət". 2022-03-16 tarixində arxivləşdirilib. İstifadə tarixi: 2021-03-01.
5. 1 2  "Arxivlənmiş surət". 2015-02-09 tarixində arxivləşdirilib. İstifadə tarixi: 2021-03-01.
6. ↑  "Arxivlənmiş surət". 2021-02-27 tarixində arxivləşdirilib. İstifadə tarixi: 2021-03-01.

Xarici Keçidlər
---------------

* Corco Kinalya National-Football-Teams.com'da
* Saytdakı statistika Nasljerseys.com